wickkiey/tamil-wikipedia-chunked huggingface dataset:
# கப்புச்சின் சபை

## தமிழகத்தில் கப்புச்சின் சபையினர்

1632 இல் தமிழ் மண்ணில் புதுச்சேரியில் கால்பதித்த பிரெஞ்சு கப்புச்சின் குருக்கள் ஒரு நிலையான மறைபணி தலத்தை 1674 இல் நிறுவி இந்தியாவில் உள்ள அனைத்து பிரெஞ்சு குடியிருப்புகளில் (புதுச்சேரி, காரைக்கால், மாஹே, ஏனாம், சந்திர நாகூர் மற்றும் ஆந்திராவின் சில கடலோர பகுதிகளில்) ஆன்மீக பணியை 1828 வரை செய்தனர். புதுவை-கடலூர் உயர்மறைமாவட்டம் பகுதியில் முதல் கிறித்தவ மறைப்போதகர்கள் கப்புச்சின் குருக்கள் ஆவர், கடற்கரை சாலையில் அமைந்துள்ள கபூஸ் கோவில் (அ) புனித சம்மனசுகளின் இராக்கினி ஆலயம் இருநூற்றாண்டு கப்புச்சின் மறைபணியின் சின்னமாக இன்றும் புதுச்சேரியில் திகழ்கிறது. சென்னை மாநகரின் முதல் கிறித்தவ மறைபணியாளர்கள் கப்புச்சின் குருக்கள் ஆவர். சென்னையில் 1642 இல் உருவாக்கப்பட்ட கப்புச்சின் மறைபணிதலம் 1834 வரை (192 ஆண்டுகள்) நீடித்தது. இந்த கப்புச்சின் மறைபணிதலமே 1886 இல் சென்னை உயர்மறைமவட்டமாக உயர்த்தப்பட்டு பின் 1954 இல் மயிலை மறைமாவட்டதோடு இணைக்கப்பட்டு சென்னை-மயிலை உயர்மறைமாவட்டம் ஆனது. எப்ரேம் தெ நேவேர் அவர்களால் அமைக்கப்பட்ட சென்னையின் முதல் கிறித்தவ ஆலயமான புனித அந்திரேயா புனித ஜார்ஜ் கோட்டைக்குள் 1752 வரை இருந்தது. இங்கு கப்புச்சின் துறவிகள் ஆர்மேனியன் தெரு, இராயபுரம், இராயபேட்டை, சிந்தாதரிபேட்டை, வண்ணாரப்பேட்டை, புதுப்பேட்டை, என சென்னையின் பல இடங்களில் புதிய கிறிஸ்தவர்களை உருவாக்கி ஆலயங்களை அமைத்தனர். பிரெஞ்சு புரட்சியால் போதிய மறைபணியாளர்கள் இன்றி பிற மறைபரப்பு சபைகளிடம் ஒப்படைக்கப்பட்டது. 109 ஆண்டுகள் இடைவெளிக்கு பின் கப்புச்சின் துறவிகள் தமிழகத்தில் திருச்சி திருவரங்கத்தில் 1943 ஜூன் 13 அன்று அமல ஆசிரமம் என்ற பெயரில் துறவற இல்லம் அமைத்து இன்று 300 தமிழ் கப்புச்சின் துறவிகள் இரண்டு மறைமாநிலங்களில் 30 துறவற இல்லங்களில் பல்வேறு நிலைகளில் இறைபணி தமிழகத்திலும், உலகின் பல்வேறு பகுதிகளிலும் ஆற்றிவருகின்றனர்.
# நவ நாகங்கள்

இந்து தொன்மவியல் அடிப்படையில் ஒன்பது நாகங்கள் **நவநாகங்கள்** என அழைக்கப்பெருகின்றன. இவர்கள் பாற்கடலை கடையும் பொழுது தோன்றியவர்கள் என்றும், காசியபர் - கத்துரு தம்பதிகளுக்கு பிறந்தவர்கள் என்றும் புராணங்கள் கூறுகின்றன.
# நவ நாகங்கள்

## நாகங்கள்

காசியபர் முனிவரின் தர்மபத்தினிகளில் ஒருவளான கத்துருவிற்கு நூற்றியைம்பது நாகங்கள் பிறந்தன. இவைகளில் முதலாவதாக பிறந்த ஒன்பது நாகங்கள், நவ நாகங்கள் என்று அழைக்கப்பெறுகின்றன.  
சில சில மாற்றங்களுடன் இந்த நாகங்களின் பட்டியலில் காணக்கிடைக்கின்றது. இவர்களில் ஆயிரம் நாவுடைய ஆதிசேஷன் தலைப்பிள்ளையாக கருதப்படுகிறார்.  
1. வாசுகி
1. ஆதிசேஷன்
1. கார்க்கோடகன்
1. அனந்தன்
1. குளிகன்
1. தட்சகன்
1. சங்கபாலன்
1. பதுமன் (நவ நாகங்கள்)
1. மகாபதுமன்  
அல்லது  
1. ஆதிசேஷன்
1. வாசுகி
1. பத்மன்
1. மகாபத்மன்
1. தட்சகன்
1. கார்க்கோடகன்
1. திருதராஷ்டிரன் (நவ நாகங்கள்)
1. சங்கன்
1. சங்கபாலன்
1. சேஷன்
1. வாசுகி
1. சங்கன்
1. சுவேகன்
1. கம்பளன்
1. அசுவதரன்
1. ஏலாபுத்திரன்
1. தனஞ்சயன் (நவ நாகங்கள்)
# நவ நாகங்கள்

## நாகங்கள்

### வாசுகி

ஆதிசேசன் திருமாலை சரணடைய, வாசுகி பாம்பானது சிவனை நோக்கி தவமிருந்தது. வாசுகியின் தவத்தில் மகிழ்ந்த சிவபெருமான் வாசுகி வேண்டியவாறு, தன்னுடைய கழுத்தில் நாகாபரணமாக இருக்க வரமளித்தார்.
# நவ நாகங்கள்

## நாகங்கள்

### ஆதிசேஷன்

ஆயிரம் தலைகளை உடையதான இந்த ஆதிசேஷன் நாராயணனுக்கு மிகவும் உற்றவனாக, திருமாலின் ஒவ்வொரு திரு அவதாரத்திலும், அவருக்குத் துணையாக, இணையானதொரு பாத்திரமேற்று வந்தவர். உதாரணமாக, திருமால் இராமபிரானாக அவதரித்தவேளை, அவருக்குத் தம்பியாக, இலக்குவனாக உருவெடுத்தவர் ஆதிசேஷனே. இதன் காரணமாகவே, இலக்குவனார், தனது தமையன் இராமபிரானுக்கு நேரெதிராக, வேகம் மிகக் கொண்டவராகவும், முன்கோபம் மிகுந்தவராகவும் காணப்பட்டார் என்பர்.
# கார்க்கோடகன்

இந்து தொன்மவியலின் படி **கார்க்கோடகன்** என்பது நாக லோகத்தில் வாழ்கின்ற பாம்பாகும். காசியபர்-கத்ரு தம்பதியருக்குப் பிறந்தவர்.
# கார்க்கோடகன்

## சிவ வழிபாடு

கார்க்கோடகன் தன்னுடைய உயிரைக் காப்பாற்ற ஈசனை நோக்கி தவமிருந்த இடம் காமரசவல்லி என்பதாகும். இவ்விடத்தில் உள்ள சுந்தரேஸ்வரை கார்க்கோடகன் வழிபட்டமையினால், சுந்தரேஸ்வரர் கார்க்கோடேஸ்வரர் என அறியப்படுகிறார்.
# கார்க்கோடகன்

## நளன் காப்பாற்றுதல்

கார்க்கோடகன் நெருப்பில் மாட்டிக்கொண்டிருக்கும் போது, நளன் அவரை காப்பாற்றினார். அதற்காக நளனுக்கு கார்க்கோடகன் உருவம் மாற்றம் அடையும் வரத்தினை தந்தார்.
# கார்க்கோடகன்

## காண்க

- ஆதிஷேசன்
- சிவ அடையாளங்கள்
# மாண்டூக்கிய உபநிடதம்

**மாண்டூக்ய உபநிடதம்** 108 உபநிடதங்களுள் ஒன்று. ”மாண்டூகம்” என்பதற்கு சமற்கிருத மொழியில் தவளை என்று பொருள். இந்த உபநிடதம் சொல்ல வந்த பொருளை நேரடியாக சொல்லாமல், தவளை போல இங்கும் அங்கும் தாவித் தாவி செல்வது போன்று சொல்வதால், இதற்கு மாண்டூக்ய உபநிடதம் என்று பெயர் பெற்றது.  
ஆதிசங்கரரின் குருவான கோவிந்த பகவத்பாதர் என்பாரின் குருவான கௌடபாதர் இந்த உபநிடதத்திற்கு 215 செய்யுட்களில் மாண்டூக்ய காரிகை எனும் விளக்க உரை எழுதியுள்ளார். இந்த உபநிடதத்திற்கு ஆதிசங்கரர் மற்றும் மத்வர் உரை எழுதியுள்ளனர். இந்த உபநிடதம் 12 மந்திரங்களைக் கொண்டது. இது அதர்வண வேதத்தில் அமைந்துள்ளது. அதர்வண வேதத்தின் சாந்தி மந்திரமே இந்த உபநிடத்திற்கும் சாந்தி மந்திரமாக உள்ளது.
# மாண்டூக்கிய உபநிடதம்

## உபநிடதத்தின் சாந்தி மந்திர விளக்கம்

வணக்கத்திற்குரிய தேவர்களே, நாங்கள் செவிகளால் நல்லதை கேட்போமாக. கண்களால் நல்லதை பார்ப்போமாக. உறுதியான உடல் உறுப்புக்களுடன் வேதங்களால் உங்களை நாங்கள் புகழ்ந்து கொண்டு எங்களுக்கு எவ்வளவு வாழ்நாள் இறைவனால் வழங்கப்பட்டுள்ளதோ அவ்வளவு காலம் வரை அதை அனுபவிப்போமாக. இந்திரதேவர், சூரியதேவர், கருடதேவர் எங்களுக்கு நன்மையை அருளட்டும். பேரறிவுடைய தேவகுரு பிரகசுபதி எங்களுக்கு நன்மையை வழங்கட்டும். ஓம் சாந்தி சாந்தி சாந்தி.
# மாண்டூக்கிய உபநிடதம்

## மையக்கருத்து

”ஓம்” என்ற எழுத்து நான்கு பகுதிகளாக பிரிக்கப்பட்டு, அதில் ஒலி வடிவாக மூன்று பகுதிகளும், ஒலி அற்றதாக ஒரு பகுதியும் உள்ளது. ஒலி வடிவான மூன்று பகுதிகள் முறையே *அ* காரம், *உ* காரம், *ம* காரம் அதாவது அ, உ, ம, என்ற மூன்ரெழுத்தின் வடிவே ”ஓம்”. ஒலியற்ற நான்காவது நிலையே ”துரீயம்” எனப்படும் பரம்பொருள். ஆத்மாவே பிரம்மம். இந்த ஆத்மா நான்கு நிலைகளாக பிரிக்கப்படுகிறது. ஆத்மா சட உடலுடன் சம்பந்தம் வைக்கும் போது அதை ”விஸ்வன்” என்ற பெயருடன் விழிப்பு நிலையில் உள்ளது. இது முதல் நிலை. அதே ஆத்மாவானது சூக்கும உடலுடன் சம்பந்தம் வைக்கும் போது அதை ”தைசசன்” என்ற பெயருடன் கனவு நிலையை அடைகிறது. இது ஆத்மாவின் இரண்டாம் பகுதியாகும். அதே ஆத்மா காரண உடலுடன் சம்பந்தம் வைக்கும் போது அதை ”பிராக்ஞன்” என்ற பெயருடன் அறியாமையையும் ஆனந்தத்தை மட்டுமே அனுபவிக்கிறது. இது மூன்றாம் நிலை. ஆத்மாவின் நான்காம் நிலையின் பெயர் ”துரீயம்” எனப்படும். துரீயம் எனில் நான்காவது என்பர். இந்த துரீயம் அறிவு வடிவமானது. எந்த உடலுடனும் சம்பந்தப்படாதது. ஓங்காரத்தின் ஒலி அற்ற நிலையே ”துரீயம்”. ஆத்மவின் மற்ற மூன்று அம்சங்களான விச்வன், தைசசன், பிராக்ஞன் நிலையற்றதாக உள்ளது. ஆனால் ஆத்மாவின் துரீய அம்சம் நிலையானது.
# பொட்டலம்

**பொட்டலம்**(ஆங்கிலம்:Sachet) என்பது ஒரு நெகிழி, டின்(Tin) தகடு போன்றவற்றால் ஆன பயன்படுத்திவிட்டு தூக்கி எறியக்கூடிய ஒரு சிறு பை அல்லது பொதி ஆகும். இது பெரும்பாலும் ஒருமுறை மட்டும் பயன்படுத்தும் அளவிற்கான, *அதிகம் விற்பனையாகும் நுகர்வோர் பொருட்களான(FMCG)* சிகைகழுவி(Shampoo), ஊறுகாய், பழப்பாகு, சவக்காரத்தூள், எண்ணெய், பற்பசைகள் போன்றவற்றை அடைத்து விற்கப் பயன்படுத்தப்படுகிறது. பெரும்பாலும் இப்பொட்டலங்கள் ஏதேனும் ஒரு முனையில் அல்லது பகுதியில் கிழித்துவிட்டு பின்னர் உள்ளிருக்கும் பொருளை பிதுக்கி எடுத்து பயன்படுத்தும்படி வடிவமைக்கப்பட்டிருக்கும்.
# பொட்டலம்

## வரலாறு மற்றும் பயன்பாடு

1983-ம் ஆண்டு தமிழ்நாட்டு நிறுவனமான கெவின் கேரால்(Cavin kare) முதன் முதலில் இவ்வகையான பொட்டலங்கள் அந்நிறுவனத்தின் சிகைகழுவி தயாரிப்பினை விற்பதற்காக அறிமுகப்படுத்தப்பட்டது. தற்போது உலகின் முன்னணி வணிக தயாரிப்பு நிறுவனங்களான புராக்டர் & கேம்பல், ஹிந்துஸ்தான் யுனிலிவர், ஐடிசி போன்றவையும் கூட இந்த முறையை பயன்படுத்தி தங்கள் வணிகப்பொருட்களை விற்கின்றன.
# கக்கலை தாவரவியற் பூங்கா

**கக்கலை தாவரவியற் பூங்கா** என்பது இலங்கையிலுள்ள மூன்று தாவரவியற் பூங்காக்களில் ஒன்றாகும். பேரதேனிய தாவரவியற் பூங்கா மற்றும் கெனரத்கொடை தாவரவியல் பூங்கா என்பன மற்றைய இரு தாவரவியற் பூங்காக்கள் ஆகும். கக்கலை தாவரவியற் பூங்கா இலங்கையிலுள்ள இரண்டாவது பெரிய பூங்காவாகும். இப்பூங்கா கக்கலை வரையறுக்கப்பட்ட இயற்கை ஒதுக்கி வைக்கப்பட்ட இடத்தில் அமைந்துள்ளது.
# வார்ப்புரு:Infobox park/doc

This Infobox template can be used in any article about a park, nature reserve or garden.
# வார்ப்புரு:Infobox park/doc

## Usage

This template provides many options. A very functional infobox can be created using the most commonly used parameters below.
# வார்ப்புரு:Infobox park/doc

## Parameter descriptions
| <code>visitation_num</code> | The number of visitors in a recent year if known. |  |
| <code>visitation_year</code> | The year during which the number of visitors was counted. |  |
| <code>visitation_ref</code> | Used with the visitation parameters above. Highly recommended. Specify the a citation for the visitation data using tags. |  |
| <code>etymology</code> | The etymology of parks name. Should be very brief or only included in the text of the article. |  |
| <code>administrator
manager
operator
owner</code> | The agency or organization which controls or owns the park. See below. |  |
| <code>open</code> | The hours, days, or months that the park is open. |  |
| <code>status</code> | The status of the park. *e.g.* "Closed for restoration", or "Closed due to budgetary considerations." Sometimes used as an alternative to <code>open</code>. *e.g.* "Open all year." |  |
| <code>awards</code> | Any awards given to the park; for example, Green Flag Award in the UK. |  |
| <code>child</code> | Used to embed this template in another. See below. |  |
| <code>embedded</code> | Used to embed another template in this one. See below. |  |
| <code>website</code> | Website. Use . | } |
# வார்ப்புரு:Infobox park/doc

## Photo display parameters

The parameter <code>photo_width</code> allows several options:  
| <code>photo_width=</code> | If no value is assigned, the photo image will display with a width of . |  |
| --- | --- | --- |
| <code>photo_width=<n></code> | Where n is any numeric value, the photo image will display with a width of n pixels. The maximum width is . |  |
| <code>photo_width=</code> | The photo image will display with a default width of , however, if a user is logged in, they can change this value here. If this option is used, the <code>upright</code> parameter is made available. For example <code></code> will cause the image to display with a width of (220 * 1.2)px or . More information about this parameter can be found . |  |
| <code>photo_width=upright</code> | The photo image will display with a default width of . This is equivalent to using wiki image syntax. More information about the <code>upright</code> option can be found . | } |
# வார்ப்புரு:Infobox park/doc

## Alternate parameters

A few cells allow alternate parameter names which can be used to generate an appropriate label. Editors should probably not be overly concerned with using the correct label unless using the wrong label would be a blatant error.  
To display the date the park was *created* use the most appropriate parameter below:
: <code>authorized</code> → Authorized
: <code>created</code> → Created
: <code>designated</code> → Designated
: <code>established</code> → Established
: <code>opened</code> → Opened  
To display the name of the entity which *manages* the park use the most appropriate parameter below:
: <code>administrator</code> → Administered by
: <code>manager</code> → Managed by
: <code>operator</code> → Operated by
: <code>owner</code> → Owned by
# வார்ப்புரு:Infobox park/doc

## Examples

<pre>
</pre>  
<pre>  
</pre>
# வார்ப்புரு:Infobox park/doc

## Map display methods

Any image of a map showing the location of the park can be used. There are three methods by which maps showing a marker can be generated.
# வார்ப்புரு:Infobox park/doc

## Template embedding

This template can be embedding in another infobox template by adding the code <code></code>. To embed another template in this one use <code></code>.
# வார்ப்புரு:Infobox park/doc

## Microformat

The articles created using this template include an hCard microformat. For more information read this.  
<includeonly>  
</includeonly>  
<includeonly>
</includeonly>
# இக்கடுவை

**இக்கடுவை** (*Hikkaduwa*, **ஹிக்கடுவை**) இலங்கையின் தென் கடற்கரையில் அமைந்துள்ள ஒரு சிறிய நகரமாகும். இது தென் மாகாணத்தில், காலியிலிருந்து கிட்டத்தட்ட 17 கி.மீ தொலைவில் அமைந்துள்ளது. இந்நகரம் கடற்கரை, கடல் அலை மேல் சறுக்கி விளையாடுதல் மற்றும் பவளப் பாறைகள் ஆகியவற்றுக்கு சிறப்புப் பெற்றது. இலங்கைக்கு அதிக சுற்றுலா வருவாய் பெற்றுத்தரும் முக்கிய இடமாகவும் இது திகழ்கிறது.
# விக்கிப்பீடியா:ஆலமரத்தடி/தொகுப்பு86

## முதற்பக்க இற்றைப்படுத்தல்

முதற்பக்கப் பகுதியான உங்களுக்குத் தெரியுமா? பகுதி பல நாட்களாக இற்றைப்படுத்தப்படவில்லை. எனவே உரியவர்கள் தயவு செய்து இற்றைப்படுத்தி உதவவும். இதுபோன்ற முதற்பக்கப் பகுதிகள் கிரமமாக இற்றைப்படுத்தப்படுவது அவசியம்--பிரஷாந் (பேச்சு) 18:18, 9 பெப்ரவரி 2013 (UTC)  
-- பார்வதிஸ்ரீ (பேச்சு) 04:36, 10 பெப்ரவரி 2013 (UTC)
# விக்கிப்பீடியா:ஆலமரத்தடி/தொகுப்பு86

## Wiki Loves Monuments 2013

Dear all,  
some of you might know me, while some of you might not. This is Karthik, Secretary of Wikimedia India and also member of Wiki Loves Monuments international team. Wanted to check if someone from Sri Lanka would be interested to host Wiki Loves Monuments 2013. The basic concept of the photos is to capture and save all heritage monuments. I shall assist the team through out. Please feel free to message me on my talk page (in English) anytime. Thanks!  
You're also welcome to join the Indian WLM team and be part of the Guinness World record contest :) -- ♪கார்த்திக்♫ ♪பேச்சு♫ 19:06, 13 பெப்ரவரி 2013 (UTC)
# விக்கிப்பீடியா:ஆலமரத்தடி/தொகுப்பு86

## இந்த வார கட்டுரை இற்றைபடுத்தல்

இந்த வாரக் கூட்டு முயற்சிக் கட்டுரை இற்றைபடுத்தப்படாமலேயே உள்ளது. இன்னும் நிலப்படத் தொகுப்பு கட்டுரையே உள்ளது. புதிய கட்டுரையை நாம் தெரிவிக்க வேண்டும். --குறும்பன் (பேச்சு) 02:28, 21 பெப்ரவரி 2013 (UTC)
:ஒவ்வொரு வாரமும் கட்டுரையை அறிவிக்கும் பணியை தென்காசி சுப்பிரமணியனோடு இணைந்து வேறு எவரேனும் பொறுப்பைப் பகிர்ந்து கொண்டால் நன்றாக இருக்கும். --இரவி (பேச்சு) 11:29, 21 பெப்ரவரி 2013 (UTC)
# விக்கிப்பீடியா:ஆலமரத்தடி/தொகுப்பு86

## Wikidata phase 1 (language links) coming to this Wikipedia <br/ >விக்கித்தரவுகள் முதற்கட்டம் (மொழி இணைப்புகள்) இந்த விக்கிப்பீடியாவில் செயலாக்கம்

Sorry for writing in English. I hope someone can translate this locally.
:ஆங்கிலத்தில் எழுதுவதற்கு மன்னிக்கவும். உங்களில் யாரேனும் இதனை மொழிபெயர்ப்பார்கள் என நம்புகிறேன்.  
Wikidata has been in development for a few months now. It is now time for the roll-out of the first part of it on your Wikipedia. Phase 1 is the support for the management of language links. It is already being used on the Hungarian, Hebrew, Italian and English Wikipedias. The next step is to enable the extension on all other Wikipedias. We have currently planned this for March 6.
:விக்கித்தரவுகள் சில மாதங்களாகவே உருவாக்கப்பட்டு வந்தது. இதன் முதல் அங்கத்தை உங்கள் விக்கிப்பீடியாவில் செயல்படுத்தும் நேரம் வந்துள்ளது. முதற்கட்டம் பல்வேறு மொழி விக்கிப்பீடியாக்களிடையேயான இணைப்புக்களை மேலாண்மை செய்ய உதவுகிறது. இது ஏற்கெனவே அங்கேரிய,எபிரேய,இத்தாலிய,ஆங்கில மொழி விக்கிப்பீடியாக்களில் பயன்படுத்தப்படுகிறது. அடுத்தபடியாக இந்த நீட்சியை பிற விக்கிப்பீடியாக்களிலும் செயலாக்க வேண்டும். தற்போது இந்தச் செயல்பாட்டினை மார்ச்சு 6 அன்றைக்கு திட்டமிட்டுள்ளோம்.
# விக்கிப்பீடியா:ஆலமரத்தடி/தொகுப்பு86

## Wikidata phase 1 (language links) coming to this Wikipedia <br/ >விக்கித்தரவுகள் முதற்கட்டம் (மொழி இணைப்புகள்) இந்த விக்கிப்பீடியாவில் செயலாக்கம்

### What is Wikidata? <br/ >விக்கித்தரவுகள் என்பது என்ன ?

Wikidata is a central place to store data that you can usually find in infoboxes. Think of it as something like Wikimedia Commons but for data (like the number of inhabitants of a country or the length of a river) instead of multimedia. The first part of this project (centralizing language links) is being rolled out now. The more fancy things will follow later.
:தகவற்பெட்டிகளில் வழமையாகக் காணப்படும் தரவுகளை ஓர் மையமான இடத்தில் சேகரித்து வைக்குமிடமே விக்கித்தரவுகள் ஆகும். இது விக்கிமீடியா பொதுவகம் போன்றதே; பல்லூடகங்களுக்கு மாற்றாக (ஒரு நாட்டில் வசிப்போர் எண்ணிக்கை அல்லது ஆற்றின் நீளம் போன்ற) தரவுகளுக்கானது. இத்திட்டத்தின் முதல் அங்கம் (மொழி இணைப்புகளை மையப்படுத்துவது) தற்போது செயல்படுத்தப்படுகிறது. இதைவிட சுவையானவை பின்னர் தொடரும்.
# விக்கிப்பீடியா:ஆலமரத்தடி/தொகுப்பு86

## Wikidata phase 1 (language links) coming to this Wikipedia <br/ >விக்கித்தரவுகள் முதற்கட்டம் (மொழி இணைப்புகள்) இந்த விக்கிப்பீடியாவில் செயலாக்கம்

### What is going to happen? <br/ > என்ன நடக்கவுள்ளது ?

Language links in the sidebar are going to come from Wikidata in addition to the ones in the wiki text. To edit them, scroll to the bottom of the language links, and click edit. You no longer need to maintain these links by hand in the wiki text of the article.
:பக்கப்பட்டையில் உள்ள மொழி இணைப்புகள் விக்கியுரையிலிருந்து வருவதைத் தவிர விக்கித்தரவுகளிடமிருந்தும் வர உள்ளன. இவற்றைத் தொகுக்க, மொழி இணைபுகளின் இறுதிக்குச் சென்று தொகுக்கவும் என்பதைச் சொடுக்கவும்.இனி கட்டுரையின் விக்கியுரையில் இந்த இணைப்புகளை கையால் பராமரிக்க வேண்டியத் தேவை இல்லை.
# விக்கிப்பீடியா:ஆலமரத்தடி/தொகுப்பு86

## Wikidata phase 1 (language links) coming to this Wikipedia <br/ >விக்கித்தரவுகள் முதற்கட்டம் (மொழி இணைப்புகள்) இந்த விக்கிப்பீடியாவில் செயலாக்கம்

### Where can I find more information and ask questions? <br/ >தகவல்களும் ஐயங்களும்

Editors on en:wp have created a great page with all the necessary information for editors and there is also an FAQ for this deployment. Please ask questions you might have on the FAQ’s discussion page.
:ஆங்கில விக்கிப்பீடியாவின் தொகுப்பாசிரியர்கள் தொகுப்பாளர்களுக்குத் தேவையான அனைத்து தகவல்களையும் உள்ளடக்கிய சீரிய பக்கத்தை உருவாக்கியுள்ளனர். மேலும் இந்த செயற்பாட்டைக் குறித்த அ.கே.கே பக்கமும் உள்ளது. உங்களுக்கெழும் ஐயங்களை இங்குள்ள உரையாடல் பக்கத்தில் எழுப்பலாம்.
# விக்கிப்பீடியா:ஆலமரத்தடி/தொகுப்பு86

## Wikidata phase 1 (language links) coming to this Wikipedia <br/ >விக்கித்தரவுகள் முதற்கட்டம் (மொழி இணைப்புகள்) இந்த விக்கிப்பீடியாவில் செயலாக்கம்

### I want to be kept up to date about Wikidata <br/ >உடனடி அறிக்கைகளைப் பெற

To stay up-to-date on everything happening around Wikidata please subscribe to the newsletter that is delivered weekly to subscribed user’s talk pages. You can see previous editions here.
:விக்கித்தரவுகள் தொடர்பான நிகழ்வுகளை உடனுக்குடன் அறிய செய்திமடலுக்கு இங்கு விண்ணப்பிக்கவும்; வாரந்தோறும் இச்செய்திமடல் வேண்டிய பயனர்களின் பேச்சுப் பக்கத்திற்கு அனுப்பப்படும். முந்தைய செய்திமடல்களை இங்கு காணலாம்.  
--Lydia Pintscher 16:18, 21 பெப்ரவரி 2013 (UTC)
:தமிழாக்கம் --மணியன் (பேச்சு) 04:58, 23 பெப்ரவரி 2013 (UTC)  
<small>Distributed via Global message delivery. (Wrong page? Fix here.)</small>
# விக்கிப்பீடியா:ஆலமரத்தடி/தொகுப்பு86

## அரசு, பிற நிறுவனங்களுடன் தமிழ் விக்கிப்பீடியா உறவாட்டம் குறித்த கொள்கை

பார்க்க: விக்கிப்பீடியா பேச்சு:பிற நிறுவனங்களுடனான உறவாட்டம் குறித்த கொள்கை. அனைத்து பயனர்களும் தங்கள் பரிந்துரைகள், ஆதரவைத் தெரிவிக்க வேண்டுகிறேன். இரு வாரம் அல்லது ஒரு மாத கால உரையாடலுக்குப் பிறகு, முறையான கொள்கைப் பக்கத்தை அறிவிக்கலாம் என்று பரிந்துரைக்கிறேன். ஆறு மாதத்துக்கு ஒரு முறையோ ஆண்டுக்கு ஒரு முறையோ தேவையான மாற்றங்களைச் செய்து வரலாம். --இரவி (பேச்சு) 14:30, 22 பெப்ரவரி 2013 (UTC)
# விக்கிப்பீடியா:ஆலமரத்தடி/தொகுப்பு86

## தமிழ்க் கலைக்களஞ்சிய உள்ளடக்கங்களை விக்கிப்பீடியாவில் சேர்த்தல்

தமிழக அரசோடு அதன் ஆதரவில் வெளியிடப்படும் உள்ளடக்கங்களை கட்டற்ற உரிமத்தில் தருமாறுக் கோரி சில முயற்சிகள் மேற்கொள்ளப்பட்டு வருகின்றன. ஆனால் அவற்றின் கால அட்டவணை பற்றித் தெளிவில்லை. ஆனால் பல உள்ளடக்கங்களுக்கு ஏற்கனவே காப்புரிமைக் காலவரை கடந்துவிட்டன, அல்லது விக்கிக்கு ஏற்ற பெற்றுக் கொள்ளும் வாய்ப்பு உள்ளது. தமிழ்க் கலைக்களஞ்சியம் (நூல்) இன் முதல் தொகுப்பு 1954 ம் ஆண்டு வெளியிடப்பட்டது. எனவே அது அடுத்த ஆண்டு மிகத் தெளிவாக காப்புரிமை இல்லாமல் போய்விடும். இதே போல தமிழ் கல்விக்கழகத்தின் உள்ளடக்கங்களிலும் பொதுவில் உள்ளது போல் தெரிகிறது. ஆனால் இது பற்றித் தெளிவில்லை. இவற்றின் நிலை பற்றி அறிந்தால் இவற்றின் உள்ளடக்கங்களைத் தேர்ந்து விக்கியில் சேர்க்க முடியும். மலையாள விக்கிப்பீடியாவில் இவ் வகைச் செயற்திட்டம் ஒன்று முன்னெடுக்கப்பட்டு வருவது இங்கு குறிப்பிடத்தக்கது. --Natkeeran (பேச்சு) 01:26, 24 பெப்ரவரி 2013 (UTC)  
de:Wikipedia:Fragen zur Wikipedia
# விக்கிப்பீடியா:ஆலமரத்தடி/தொகுப்பு86

## பங்களிப்போர் படங்கள்

மேலே பங்களிப்போர் படங்களைச் சேர்த்துள்ளது நல்ல திட்டம். ஆனால் என்னுடைய திரையில் கடைசி இரண்டு படங்கள் மறைந்து நிற்கின்றன. சற்று வலப்புறம் நகர்த்தினால்தான் பார்க்க முடிகிறது. தவிர படங்கள் வெவ்வேறு உயரத்தில் உள்ளதும் சற்று இடர் தருகிறது. 
அத்துடன் படங்களிலுள்ள அனைவரும் ஆண்களாக இருப்பதும் சரியல்ல.
 இந்த மாற்றங்களைச் செய்தால் புதுப்பயனர்களை ஈர்க்க உதவும். -- சுந்தர் <sup>\பேச்சு</sup> 08:02, 26 பெப்ரவரி 2013 (UTC)
:ஒவ்வொரு முறையும் படங்கள் மாறுவதை இப்போதுதான் பார்த்தேன். பல்வேறு பயனர்களின் முகங்களைக் காண மகிழ்ச்சி. -- சுந்தர் <sup>\பேச்சு</sup> 08:04, 26 பெப்ரவரி 2013 (UTC)
::சுந்தர், வயது, பாலினம், நாடு, தொழில் என்று பல்வேறு அடிப்படையில் பங்களிப்பாளர்களை அறிமுகப்படுத்தும் எண்ணம் உள்ளது. பார்க்க: விக்கிப்பீடியா:தள அறிவிப்பு/பங்களிப்பாளர் அறிமுகங்கள்#வயது, பாலினம் அடிப்படையில். அனைவரும் ஆண்களாக தோன்றிய பதாகை *இளைஞர்கள்* என்ற வகையில் முன்வைத்தது. உங்கள் உலாவியில் விக்கிப்பீடியா தளத்தைக் காணும் எழுத்துரு அளவு இயல்புக்குக் கூடுதலாக இருந்தால் சில படங்கள் வலப்பக்கம் போவது போல் இருக்கும். எந்த வகையான அறிமுகம் நல்ல பயனைத் தருகிறது என்பதை அறிய a/b சோதனை செய்து பார்க்கும் எண்ணமும் உள்ளதால் ஒவ்வொரு மாற்றமாக செய்து பார்க்க வேண்டியிருக்கும். எனவே, சில பதாகைகள் தொடர்ந்து இடம் பெறுவது போல் தோன்றலாம். இந்த முயற்சி குறித்த அனைவரின் கருத்துகளையும் விக்கிப்பீடியா பேச்சு:தள அறிவிப்பு/பங்களிப்பாளர் அறிமுகங்கள் பக்கத்தில் பதிய வேண்டுகிறேன். --இரவி (பேச்சு) 08:51, 26 பெப்ரவரி 2013 (UTC)
:::உலாவியில் தளத்தைக் காணும் எழுத்துரு அளவு இயல்பிருப்பாக இருந்தாலும் பிரச்சினை வருகிற மாதிரி தெரிவதால், படங்களின் அளவையும் எண்ணிக்கையையும் குறைத்து உள்ளேன். இப்போது பிரச்சினை இருக்காது என்று நம்புகிறேன்.--இரவி (பேச்சு) 10:09, 26 பெப்ரவரி 2013 (UTC)  
::::விளக்கத்துக்கு நன்றி இரவி. என்னுடைய உலாவியில் இப்போது நன்றாகத் தெரிகிறது. -- சுந்தர் <sup>\பேச்சு</sup> 14:51, 28 பெப்ரவரி 2013 (UTC)  
:::::பங்களிப்போர் படங்கள் ஒரே அளவில் இருந்தால் இன்னும் அழகாக இருக்கும். பதிவேற்றத்தின் போதே குறிப்பிட்ட அளவில் பதிவேற்றுமாறு பயனர்களை வலியுறுத்தலாம் என்று நினைக்கிறேன். அத்துடன் படங்களை சொடுக்கி அவரவர் அறிமுகப் பக்கத்திற்கு செல்லுமாறும் செய்தால் கூடுதல் சிறப்பாக இருக்கும். மிக்க நன்றி --சகோதரன் ஜெகதீஸ்வரன் (பேச்சு) 05:06, 26 மார்ச் 2013 (UTC)  
தள அறிவிப்பில் பங்களிப்பாளர் படங்களை இடுவதன் நோக்கம் விக்கிப்பீடியா திட்டம் குறித்த ஒரு சமூக உணர்வை எழுப்பி, கட்டுரையாக்கங்களைத் தூண்டுவதே. பங்களிப்பாளர்களை அறிமுகப்படுத்துவது அன்று. ஒவ்வொரு பங்களிப்பாளரின் அறிமுகத்துக்கும் இணைப்புகளைத் தரும்போது கட்டுரையாக்கத் தூண்டலின் மேல் உள்ள கவனம் குறையும். பதாகை வடிவமைப்பு குறித்த உரையாடலை விக்கிப்பீடியா பேச்சு:தள அறிவிப்பு/பங்களிப்பாளர் அறிமுகங்கள் பக்கத்தில் காணலாம்.--இரவி (பேச்சு) 07:29, 26 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## Stealth என்பதன் தமிழிலாக்கம் என்ன?

தோழர்கலே புதிய கட்டுரை ஒன்றை தொடங்க எனக்கு Stealth என்னும் ஆங்கில வார்த்தைக்கு தமிழிலாக்கம் தேவைப்படுகிறது. தமிழ் விக்சனரியில் சரியான வார்த்தையை இல்லை. இது Stealth ship என்னும் தமிழிலில் தொடங்க தேவைப்படுகிறது.  
:**கரவு**, களவு, மறைவான, ரகசியமான, பதுங்கு, கள்ளத்தன, திருட்டு (பிறர் அறியாவண்ண்ம், **ஒற்றன் போல**,) போன்றவை stealth-க்கு நிகரான தமிழ்சொற்கள். நீங்கள் பயன்படுத்தப்போகும் இடத்தைப் பொறுத்து அதற்கு ஏற்ற சொல்லைப் பயன்படுத்தவும். கி. கார்த்திகேயன் (பேச்சு) 11:33, 27 பெப்ரவரி 2013 (UTC)  
::இது போன்ற ஐயங்களை விக்கிப்பீடியா:கலைச்சொல் ஒத்தாசை பக்கத்திலோ அந்தந்த கட்டுரைகளின் பேச்சுப் பக்கத்திலேயோ கேட்கலாம். --இரவி (பேச்சு) 16:41, 28 பெப்ரவரி 2013 (UTC)
# விக்கிப்பீடியா:ஆலமரத்தடி/தொகுப்பு86

## I AM BACK!

நீண்ட நாட்களாக விக்கிப்பக்கம் வராமலிருந்ததால் பலரும் என்னை மறந்திருக்கக்கூடும் ;) அம்மாவின் "விலையில்லா" மடிக்கணினியும் கல்லூரியின் இலவச இணைய இணைப்பும் கிடைத்ததால் அறையிலிருந்தபடியே மீண்டும் பங்களிப்பைத் துவங்குகிறேன் :) புதுப்பயனர்கள் அனைவருக்கும் நல்வரவு... :)
- மடிக்கணினி விழா --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 15:38, 28 பெப்ரவரி 2013 (UTC)
:வருக, வருக !! உங்கள் முனைப்பான பங்களிப்புகளை எதிர்நாக்கி...--மணியன் (பேச்சு) 15:46, 28 பெப்ரவரி 2013 (UTC)
:
வரவேற்கிறேன்!
பயனர்:தமிழ்க்குரிசில் (பேச்சு)  
--தென்காசி சுப்பிரமணியன் (பேச்சு) 16:39, 28 பெப்ரவரி 2013 (UTC)  
அம்மாவின் விலையில்லா மடிக்கணினியும் என்பதில் அம்மா என்ற இணைப்பு முதல்வர் ஜெ.ஜெயலலிதாவின் பக்கத்திற்கு செல்கிறது. இது தவறானதாகும்.. வின்சு.  
:வின்சு, சுட்டிக்காட்டியதற்கு நன்றி. பொதுவாக, நாம் பிற பயனர்களின் உரையாடலைத் தொகுப்பதில்லை. எனவே, சூரியா உங்கள் கருத்தைக் கவனத்தில் கொள்வார் என்று எதிர்பார்க்கிறேன். விக்கிப்பீடியா திட்டத்தின் நன்மையைக் கருத்தில் கொண்டு  
:*அகலாது அணுகாது தீக்காய்வார் போல்க*  
:*இகல்வேந்தர்ச் சேர்ந்தொழுகு வார்*  
:என்ற அணுகுமுறையை மேற்கொள்ள வேண்டும். தனிப்பட்ட உரையாடல்கள் என்றாலும், *தமிழக முதல்வர், தமிழ்நாடு அரசு* போன்ற முறையான அலுவல் பெயர்களைப் பயன்படுத்துவது நல்ல விக்கி நடைமுறையாக இருக்கும். --இரவி (பேச்சு) 05:51, 2 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## மொழிப்பெயர்ப்புக்கு உதவும் கருவி

கூகிள் இணையப்பக்கங்களை மொழிபெயர்க்கும் கருவி. ஆங்கில விகிபீடியாவிலிருந்து தமிழ் விக்கிபீடியாவிற்கு மொழிமாற்றம் செய்ய உதவும். ஆனால், மொழிமாற்றம் செய்த பின் நாம் சரியாக வாக்கியங்களை மாற்றி அமைக்க வேண்டும். --ச.பிரபாகரன் (பேச்சு) 11:01, 4 மார்ச் 2013 (UTC)
:ஏற்கனவே இது போல கூகுளில் மொழிபெயர்த்து குப்பையாக பல பக்கங்கள் உருவாகி உ:ள்ளன. மேலும் மேலும் கூகுளில் மொழிமாற்றம் செய்வதால் தரமற்ற பக்கங்கள் உருவாகிவிடுகின்றன. இவற்றினைத் திருத்துவதற்கு அதிக நேரமெடுக்கும். இது தொடக்க நிலையில்தான் உள்ளது. வேண்டுமென்றால், ஆங்கிலம் தவிர்த்த பிற மொழிப் பக்கங்களை இவ்வழியில் மொழிமாற்றம் செய்து கருத்தைப் படித்து கட்டுரை எழுதலாம் என்று நினைக்கிறேன். நன்றி!-தமிழ்க்குரிசில் (பேச்சு) 11:30, 4 மார்ச் 2013 (UTC)
::பார்க்கவும்: விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு, விக்கிப்பீடியா பேச்சு:கூகுள் கட்டுரை மொழிபெயர்ப்புத் திட்ட ஒருங்கிணைப்பு  
::--Anton (பேச்சு) 11:36, 4 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## சென்னை விக்கியர் சந்திப்பு

வரும் சனிக்கிழமை (9 மார்ச்) அன்று சென்னை ஐஐடி வளாகத்தில் விக்கிப்பீடியர் சந்திப்பு நடைபெற உள்ளது. இரு ஆண்டுகளுக்குப் பின் இத்தகைய சந்திப்பொன்றை நடத்துகிறோம். சென்னை மற்றும் அதன் சுற்றுப்புறங்களில் உள்ளவர்கள் கலந்துகொள்ளுமாறு அழைக்கிறேன். பிற மொழி விக்கியர்களும் கலந்து கொள்ளக்கூடும்.--சோடாபாட்டில்<sup>உரையாடுக</sup> 12:38, 4 மார்ச் 2013 (UTC)
: நண்பர்களுக்கும் அழைப்பு விடுத்திருக்கேன். -தமிழ்க்குரிசில் (பேச்சு) 13:32, 4 மார்ச் 2013 (UTC)
:: இவ்வாறான சந்திப்புக்களை நடத்துவது வரவேற்கத்தக்கது. அடிக்கடி இல்லாவிட்டாலும் வசதிப்படும்போது கலந்து பேசுவது நல்ல பயன்தரும். வாழ்த்துக்கள். -- மயூரநாதன் (பேச்சு) 18:21, 4 மார்ச் 2013 (UTC)
:: இந்நிகழ்வு சிறப்புற வாழ்த்துகள்.--Thamizhpparithi Maari (பேச்சு) 17:55, 5 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## பெரியார் பல்கலைக்கழக மேட்டுர் உறுப்புக் கல்லூரி மாணவர்களுக்கு தமிழ் விக்கிப்பீடியா பயிற்சி

பெரியார் பல்கலைக்கழக மேட்டுர் உறுப்புக் கல்லூரியின் சார்பில் கடந்த வெள்ளிக்கிழமை மார்ச் 1 முதல் மாசிலாபாளையத்தில் தேசிய நாட்டுநலப்பணித்திட்ட முகாமில் பங்கேற்ற கல்லூரி மாணவர்களுக்கு தமிழ் விக்கிப்பீடியா பயிற்சி அளிக்கப்பட்டது.http://ta.wikinews.org/s/5ss --Thamizhpparithi Maari (பேச்சு) 18:37, 4 மார்ச் 2013 (UTC)  
:: உங்களின் பகிர்வுகளுக்கு நன்றி. மிகவும் ஊக்கம் தருபவையாக அமைந்தன. --Natkeeran (பேச்சு) 02:00, 5 மார்ச் 2013 (UTC)
:: இதே போல் பயிற்சியளிக்க வேண்டும் என்ற எண்ணத்தை என்னுள் தோற்றுவித்தமைக்கு மிக்க நன்றி.--பரிதிமதி (பேச்சு) 03:05, 5 மார்ச் 2013 (UTC)
:: தங்களின் பின்னூட்டங்களுக்கு மகிழ்ச்சி, நன்றி. வாய்ப்புகளை நாமே உருவாக்குவோம்! உரமாவோம்! உயர்வோம்!--Thamizhpparithi Maari (பேச்சு) 17:53, 5 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## கிருட்டிணகிரி தமிழ் விக்கிப்பீடியா, இதழியல் பயிலரங்கம்

கிருட்டிணகிரி அரசு ஆண்கள் கலைக் கல்லூரியில், தமிழ் விக்கிப்பீடியா, இதழியல் பயிலரங்கம் மார்ச் 14 ஆம் நாள் காலை 10.00 மணியளவில் நடைபெற உள்ளது. 200 -க்கும் மேற்பட்ட மாணவர்கள் இந்த பயிற்சியில் பங்கேற்க உள்ளனர். தொடர்புக்கு: பேராசிரியர் மா.தமிழ்ப்பரிதி 9750933101,http://ta.wikinews.org/s/5su .--Thamizhpparithi Maari (பேச்சு) 18:35, 4 மார்ச் 2013 (UTC)  
:: இந்த நிகழ்ச்சியில் கல்லூரி சாராத மாணவர்கள் / பிறர் பங்ககேற்ற முடியுமா ? --Natkeeran (பேச்சு) 03:51, 5 மார்ச் 2013 (UTC)  
:: தங்களின் பின்னூட்டத்திற்கு மிக்க நன்றி. இந்த நிகழ்வில் கல்லூரி சாராதவர்களும் பங்கு பெறலாம்; நம் ஒற்றை இலக்கு தமிழ் கணினி, விக்கி விழிப்பூட்டலே!--Thamizhpparithi Maari (பேச்சு) 17:50, 5 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## நகர்த்தவும் பயன்படுத்தாமல் வழிமாற்றை நீக்குவது எப்படி

நெல்லூர் மாவட்டம் என்ற தலைப்பு இருந்தது தெரியாமல் நெல்லூர் என்பதை சிறி பொட்டி சிறி ராமுலு மாவட்டம் என்று தவறாக நகர்த்தி்விட்டேன். நகர்த்தவும் என்பதை பயன்படுத்தாமல் இந்த வழிமாற்றை சரி செய்து பழைய தலைப்பே தெரியும்படி செய்ய இயலுமா? எப்படி? --குறும்பன் (பேச்சு) 20:10, 5 மார்ச் 2013 (UTC)
:. "நெல்லூர்" என்னும் வழிமாற்றை நீக்கிவிட்டு. "சிறி பொட்டி சிறி ராமுலு மாவட்டம்" என்னும் கட்டுரையை வரலாற்றோடு வழிமாற்று விடாமல் அத்தலைப்புக்கு மாற்றிவிட்டேன். மேலும் மார்ச் 3 ஆம் தேதிக்கு முந்தைய பதிப்புக்கு மீளமைத்துள்ளேன். பின் "சிறி பொட்டி சிறி ராமுலு மாவட்டம்" என்பதை "சிறி பொட்டி சிறி ராமுலு நெல்லூர் மாவட்டம்" எனும் தலைப்புக்கு வழிமாற்றியிருக்கிறேன்.--சோடாபாட்டில்<sup>உரையாடுக</sup> 02:20, 6 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## Wikidata phase 1 (language links) live on this Wikipedia

Sorry for writing in English. I hope someone can translate this locally. If you understand German better than English you can have a look at the announcement on :de:Wikipedia:Kurier.  
As I annonced 2 weeks ago, Wikidata phase 1 (language links) has been deployed here today. Language links in the sidebar are coming from Wikidata in addition to the ones in the wiki text. To edit them, scroll to the bottom of the language links, and click edit. You no longer need to maintain these links by hand in the wiki text of the article.  
**Where can I find more information and ask questions?**
Editors on en:wp have created a great page with all the necessary information for editors and there is also an FAQ for this deployment. It'd be great if you could bring this to this wiki if that has not already happened. Please ask questions you might have on the FAQ’s discussion page.  
**I want to be kept up to date about Wikidata**
To stay up-to-date on everything happening around Wikidata please subscribe to the newsletter that is delivered weekly to subscribed user’s talk pages.  
--Lydia Pintscher 23:11, 6 மார்ச் 2013 (UTC)  
<small>Distributed via Global message delivery. (Wrong page? Fix here.)</small>  
:(<small>தகவலுக்காக</small>)மேலே கூறியுள்ளதன்படி விக்கித்தரவு நமது விக்கியில் நிறுவப்பட்டுள்ளதால் இனி அனைத்து விக்கியிடை இணைப்பு மாற்றங்களும் விக்கித்தரவில்தான் செய்யப்பட வேண்டும். ஏற்கனவே உள்ள இணைப்புகளை நாமே சரிபார்த்து நீக்கலாம் எனினும், ஆங்கில விக்கியில் இணைப்புகளை நீக்கும் பயனர்:addbot தானியங்கியை இயக்கும் பயனர்:addshoreஐ கேட்டதில் அவர் அனைத்து விக்கிகளிலும் அத்தானியங்கியை இயக்குவதாக கூறியுள்ளார்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 02:19, 7 மார்ச் 2013 (UTC)
::முயற்சி விழைவுகளுக்கு நன்றி. சண்முகம்!. இக்குறிப்புகளின் ஒருபடியை, தொழில்நுட்ப பிரிவுக்கும் இட்டால் நன்றாக இருக்குமென்று எண்ணுகிறேன். சில ஆண்டுகளுக்குப் பிறகு இதுபோன்ற நுட்பக்குறிப்புகள் அங்கு காண்போருக்கும் உதவலாம்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 06:44, 7 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு86

## s,shanmugam37@gmail.com

அதிவீர ராமசாமி பற்ரி தெரிய வெண்டும் உதவு அதிவீர ராமசாமி பற்ரி தெரிய வெண்டும் உதவு
# ஐக்கிய பாரம்பரிய பூமிபுத்ரா கட்சி

**ஐக்கிய பாரம்பரிய பூமிபுத்ரா கட்சி** (, ) என்பது மலேசியாவில் ஒரு வலதுசாரி அரசியல் கட்சியாகும். சரவாக் மாநிலத்தில் பெரிய கட்சியாகவும், ஆளும் பாரிசான் நேசனல் கூட்டணியின் உறுப்புக் கட்சிகளில் மிக முக்கியமான கட்சியாகவும் விளங்கி வருகிறது. இந்தக் கட்சியை பி.பி.பி. கட்சி என்று சுருக்கமாக அழைப்பார்கள்.  
பூமிபுத்ரா என்றால் மண்ணின் மைந்தர் என்று பொருள்படும். ஐக்கிய பாரம்பரிய பூமிபுத்ரா கட்சியில் உள்ளவர்கள் பெரும்பாலும் சரவாக் மாநிலத்தைச் சேர்ந்த பூமிபுத்ராக்கள் ஆவர். மலேசிய அரசியலமைப்பின் 161வது விதியின்படி சரவாக்கைச் சேர்ந்த 21 பூர்வீக இனங்களைச் சார்ந்த மக்கள், பூமிபுத்ரா தகுதியைப் பெறுகின்றனர். அவர்களில் இபான், பிடாயூ, டாயாக் சரவாக் மலாய்க்காரர்களும் அடங்குவர்.  
பி.பி.பி. கட்சியின் முதல் தலைவராக துன் ஜுகா என்பவர் நியமிக்கப்பட்டார். இவர் சரவாக் மாநிலத்தின் உள்துறை அமைச்சராகவும் பதவி வகித்தவர். 1981-இல் அவர் காலமான பிறகு, அப்துல் தாயிப் முகமட் என்பவர் அக்கட்சியின் தலைமைப் பதவியை ஏற்றார். இவர் இன்று வரையில் அக்கட்சியின் தலைவராகவும், சரவாக் மாநிலத்தின் முதலமைச்சராகவும் பதவி வகித்து வருகிறார். ஆளும் பாரிசான் நேசனல் கூட்டணியின் மிக வலுவான உறுப்புக் கட்சிகளில், பி.பி.பி. கட்சி மிக முக்கியமான கட்சியாக விளங்கி வருகிறது.
# ஐக்கிய பாரம்பரிய பூமிபுத்ரா கட்சி

## வரலாறு

சரவாக் மாநிலத்தின் மூன்று கட்சிகள் ஒன்றிணைந்து இந்த *ஐக்கிய பாரம்பரிய பூமிபுத்ரா கட்சி*யை உருவாக்கின. **சரவாக் நெகாரா கட்சி** (, **சரவாக் அசல் மக்கள் முன்னணி** (, **சரவாக் பாரம்பரிய மைந்தர் கட்சி** ( ஆகிய மூன்று கட்சிகளே அவையாகும்.  
இதில் *சரவாக் நெகாரா கட்சி* எனும் *பானாஸ் கட்சி*, மாநிலம் சுதந்திரம் பெறுவதற்கு முன்னாலேயே தோற்றுவிக்கப்பட்டது. சரவாக்கில் இரண்டாவதாக பெரிய கட்சியாகக் கருதப்பட்டது. இந்தக் கட்சி தோற்றுவிக்கப்படுவதற்கு முன்னர் **சரவாக் ஐக்கிய மக்கள் கட்சி**தான் (முதன்முதலில் தோற்றுவிக்கப்பட்ட பெரிய கட்சியாக விளங்கியது.  
*சரவாக் பாரம்பரிய மைந்தர் கட்சி*, 1962-ஆம் ஆண்டு ஆகஸ்டு மாதம் தோற்றம் கண்டது. பாத்தாங் ராஜாங் பகுதியில் வாழ்ந்த இபான் மக்களின் நலன்களைப் பேணிக் காப்பதற்காக இந்தக் கட்சி உருவானது.
# அசுபெர்கர் கூட்டறிகுறி

**அசுபெர்கர் கூட்டறிகுறி** (*Asperger syndrome*, **AS**), அல்லது **அசுபெர்கரின் கூட்டறிகுறி** (*Asperger's syndrome*) அல்லது **அசுபெர்கர் குறைபாடு** (*Asperger disorder*, **AD**), என்பது ஓர் மதியிறுக்கத் தொகுதி குறைபாடு (ASD) ஆகும். இக்குறைபாடு உள்ளோர் மற்றவர்களை புரிந்து கொள்வதிலும் மற்றவர்களுடன் பேசுவதிலும் எதிர்வினையாற்றுவதிலும் துன்பமுறுவர். கூடவே மட்டுப்படுத்தப்பட்ட அல்லது மீண்டும் மீண்டும் செய்கைகளை மேற்கொள்வர்; தங்கள் செயல்களில் ஆழ்ந்த ஈடுபாட்டுடன் இருப்பர். இத்தகையோருக்கு, ஒற்றுநோக்குங்கால், மொழி வளர்ச்சியும் அறிவு வளர்ச்சியும் இயல்நிலையில் உள்ளதே இதனை மற்ற மதியிறுக்கக் குறைபாடுகளிலிருந்து வேறுபடுத்துகிறது. இருப்பினும் பெரும்பாலோர் மதிப்பிழக்கும் தோற்றம் கொண்டவர்களாகவும் வழமையில்லாத மொழிப் பயன்பாட்டைக் கொண்டவர்களாகவும் காணப்படுகின்றனர். இது ஓர் வளர்ச்சிக் குறைபாடே அன்றி நோயல்ல. இக்குறைபாடு உள்ளவர்களால் பின்னர் நண்பர்களை ஏற்படுத்திக்கொள்ளவும், பயனுள்ள பணிகளை ஆற்றவும் வெற்றிகரமான வாழ்க்கை மேற்கொள்ளவும் இயலும். மதியிறுக்க குறைபாட்டுத் தொகுதியில் இது உயர்நிலையில் உள்ள ஓர் குறைபாடாகும். இக்குறை இருபாலருக்கும் வரக்கூடிய வாய்ப்பிருந்தாலும் ஆண்களில் இக்குறைபாடு பெரும்பான்மையாக உள்ளது.
# அசுபெர்கர் கூட்டறிகுறி

## வரலாறு

1944இல் ஆன்சு அசுபெர்கர் என்ற மழலையர் மருத்துவர் தன்னிடம் வந்த சொல்லிலாத் தொடர்பாடல் திறன்கள் குறைந்த, தங்களையொத்தவர்களிடம் அனுதாபம் இல்லாத, தோற்றத்தில் அக்கறையில்லாத குழந்தைகளை ஆய்வுசெய்து இக்குறைபாட்டை விவரித்தார். அசுபெர்கர் கூட்டறிகுறி குறித்த தற்போதைய புரிதல் 1981இல் ஏற்பட்டு பரவலான விழிப்புணர்ச்சி ஏற்பட்டது. 1990களில்் இதன் அறுதியிடல் சீர்தரப்படுத்தப்பட்டது. இருப்பினும் இக்குறைபாடு குறித்து பல கேள்விகள் உள்ளன.
# அசுபெர்கர் கூட்டறிகுறி

## காரணங்களும் சிகிச்சையும்

இக்குறைபாட்டிற்கான சரியான காரணம் அறியப்படவில்லை. ஆய்வுகள் மரபியலை ஓர் காரணியாக பரிந்துரைத்தாலும், மூளை படிமத் தொழினுட்பங்களும் எந்தவொரு பொதுவான நோயறிகுறியையும் அடையாளம் காட்டவில்லை. பெரும்பாலான சிறுவர்கள் தாங்கள் வளர வளர மேம்படுகின்றனர்; சமூக மற்றும் தொடர்பு பிரச்சினைகள் நீடிக்கலாம். சமூகவியலாளர்களும் அசுபெர்கர் குறைபாடுள்ளவர்களும் குறைபாடு என்பதைவிட வேறுபட்டவர்கள் என்ற நோக்கில் சிகிச்சை அளிக்கப்பட வேண்டும் என விரும்புகின்றனர்.
# முன்னவிலக்கணி

**முன்னவிலக்கணி** அல்லது **முன்னவிலக்கு அணி** என்பது ஒரு பொருளை விவரித்து பின் அதனை விலக்குவது (மறுப்பது) என்பதாகும்.
# முன்னவிலக்கணி

## குறிப்பு

:''"முன்னத்தின் மறுப்பின் அது முன்ன விலக்கே  
:*மூவகைக் காலமும் மேவியது ஆகும்."* என்கிறது தண்டியலங்காரம் 43-ம் பாடல்.
# முன்னவிலக்கணி

## வகைகள்

இவ்வணி முக்காலத்திலும் நடக்கும் வினைகளை விலக்குவதும் உண்டு. எனவே:
1. இறந்தவினை விலக்கு
1. நிகழ்வினை விலக்கு
1. எதிர்வினை விலக்கு
என்று எப்போது விலக்குகிறது என்பதை ஒட்டி 3 வகைப்படுத்துவர்.  
முன்ன விலக்கணி மூவகைப்படும்.
1.இறந்தவினை விலக்கு
2.எதிர்வினை விலக்கு
3.நிகழ்வினை விலக்கு
# முன்னவிலக்கணி

## எடுத்துக்காட்டு

1.இறந்தவினை விலக்கு
(எ.கா)
பாலன் தன(து) உருவாய் ஏழ்உல(கு) உண்(டு) ஆல்இலையின்
மேல்அன்(று) கண்துயின்றாய் மெய்என்பர் -ஆல்அன்(று)
வேலைநீர் உள்ளதோ? விண்ணதோ? மண்ணதோ?
சோலைசூழ் குன்(று) எடுத்தாய் சொல்.
# காற்புள்ளி

**காற்புள்ளி** என்பது பல மொழிகளில் பயன்பாட்டில் உள்ள நிறுத்தற் குறியீடுகளில் ஒன்று. ஆங்கிலத்தில் *கமா* (comma) என்று அழைக்கப்படும் இச்சொல் கிரேக்க மொழியின் *கொம்மா* என்ற சொல்லில் இருந்து பெறப்பட்டது.
# காற்புள்ளி

## பயன்பாடு

ஒரே மாதிரியான பலவற்றை குறிப்பதற்கு ஒவ்வொன்றின் பின்னரும் காற்புள்ளி இடப்படுகிறது. இடப் பெயர்களை எழுதவும் காற்புள்ளி பயன்படுகிறது. ஐரோப்பிய மொழிகளிலேயே பல்வேறு வடிவத்திலான காற்புள்ளிகள் உள்ளன. உலகின் பெரும்பாலான மொழிகளில் காற்புள்ளிகளின் பயன்பாடு காணப்படுகிறது.
# காற்புள்ளி

## இதையும் பார்க்க

காற்புள்ளி (தமிழ் நடை)
# மேரி பென்னிங்டன்

**மேரி எங்கல் பென்னிங்டன்** (*Mary Engle Pennington*, பிறப்பு:அக்டோபர் 8 1872; இறப்பு:டிசம்பர் 27 1952) அமெரிக்க வேதியியலாளர். எப்போதும் குளிராக இருக்கும்படி அம்மோனியா வாயுவைக் கொண்டு இரட்டைச்சுவர் முறையில் ஒரு ரெயில்பெட்டியை உருவாக்கியவர். உலகின் எந்த மூலையில் உள்ள ஓர் இடத்துக்கும் கெடாமல் பொருட்களை எடுத்துச்செல்லும் இம்முறையைக் கண்டறிந்ததன் மூலம் குளிர்சாதனப் பெட்டிக்கு அடித்தளமிட்டவர். பால் பதனிடும் முறையைக் கண்டுபிடித்தவர்.
# மேரி பென்னிங்டன்

## பிறப்பும் இளமையும்

அமெரிக்காவில் டென்னசீ மாநிலத்தில் உள்ள நாஷ்வில் என்ற நகரில், 1872-ம் ஆண்டு அக்டோபர் மாதம் 8ஆம் தேதி பிறந்தார் மேரி. தந்தை ஹென்றி பென்னிங்டன் - தாய் சாரா மொலோனி. மேரி பிறந்தவுடன் இவரது குடும்பம் பிலடெல்பியாவிற்குக் குடியேறியது. ஹென்றிக்கு தோட்டப் பராமரிப்பில் அதிக ஆர்வம் இருந்தது. எனவே, அவருடன் இணைந்து மேரியும் தோட்டத்துச் செடிகளோடு பொழுதைக் கழித்தார். ஏராளமான காய்கறிகள், பழங்கள் அவர்களுடைய தோட்டத்தில் விளைந்தன. ஆனால், சில நாட்களிலேயே அவை அழுகி விட்டன. இருந்தாலும், குளிர்காலத்தில் மட்டும் அவை நீண்ட நாட்களுக்கு அழுகாமல் இருந்தன. அதற்கான காரணம் கண்டறியும் முயற்சியில் சிறுமியாக இருந்த மேரி ஈடுபட்டார்.
# மேரி பென்னிங்டன்

## கல்வி

1890-ம் ஆண்டு பள்ளிப்படிப்பை முடித்த மேரி, பென்சில்வேனியா பல்கலைக்கழகத்திற்கு உட்பட்ட 'டவுன் சயின்டிபிக் கல்வியகத்தில்' இளம் அறிவியல் பட்ட வகுப்புகளுக்குச் சென்றார். பட்டப்படிப்பு என்பது 4 வருடங்கள் என இருந்த அக்காலத்தில் 1892-ம் ஆண்டே அதை ஒன்றரை வருடங்களில் முடித்த பெருமை மேரியையே சேரும். அந்த நாட்களில், பெண்கள் பள்ளிக்கல்விக்கு மேல் படிக்கக்கூடாது என்று அமெரிக்காவில் சட்டமே இருந்தது. வேண்டுமானால் பட்டப்படிப்பை படிக்கலாம். ஆனால், பட்டம் தர மாட்டார்கள். ஆண்களுக்கு மட்டுமே பட்டம் வழங்கப்படும். எனவே, உயிரியலில் முதல் வகுப்பில் தேர்ச்சி பெற்றதற்கான ஆதாரச் சான்றிதழ் மட்டுமே 1892-ம் ஆண்டு மேரிக்கு வழங்கப்பட்டது.
அவருக்கு இளம் அறிவியல் பட்டம் வழங்க முடியாத பென்சில்வேனியா பல்கலைக்கழகம், 1895-இல் முனைவர் பட்டம் வழங்கிச் சிறப்பித்தது. தவிர்க்க இயலாத சமயங்களில் பெண்களுக்கு முனைவர் பட்டம் தரலாம் என்ற சட்டத்தில் உள்ள சலுகையைப் பயன்படுத்தி, இந்தப் பட்டம் அவருக்கு வழங்கப்பட்டது என 'நேஷனல் இன்வென்டர்ஸ் ஹால் ஆப் பேம்' என்ற அமெரிக்கக் கண்டுபிடிப்பாளர்கள் பற்றிய நூலில், மேரியின் பட்டப் படிப்புப் பற்றிக் குறிப்பிடப்பட்டுள்ளது மேலும் 1896-இல் தாவரவியலிலும், 1897-1899-ல் வேதியல் பட்டமும் பெற்றார்.
# மேரி பென்னிங்டன்

## பணி

1898 ஆம் ஆண்டு பென்சில்வேனியா மருத்துவக் கல்லூரியின் ஆய்வக மேற்பார்வையாளர் பொறுப்பை ஏற்றார். பென்சில்வேனியா சுகாதரத்துறையிலும் 1898லிருந்து 1901 வரை ஆய்வுப் பணியாளராக இருந்தார்.
1904ம் ஆண்டு பிலடெல்பியா சுகாதாரத்துறை, தனது துறை ஆய்வக மேற்பார்வையாளராக மேரியை நியமித்தது. தூய உணவு மற்றும் மருந்து சட்ட அமலாக்கப் பிரிவிற்கு 1906ம் ஆண்டு அவர் விண்ணப்பித்த போது, உணவுப்பொருட்களை பாக்டீரியாவின் தாக்குதலில் இருந்து காப்பாற்ற குறைந்த வெப்பநிலையே சிறந்தது என்பதைக் கண்டுபிடித்து, ஆய்வுக்கட்டுரையாகச் சமர்ப்பித்திருந்தார். அதுவரை உயர்வெப்பமே உணவைப் பாக்டீரியாக்கள் தாக்காமல் இருக்க சிறந்தது எனக் கருதப்பட்டது.
# மேரி பென்னிங்டன்

## அமெரிக்க வேளாண் துறை பணி

1905-ல் மேரி அமெரிக்கா வேளாண்துறையில் நுண்ணுயிர் வேதியியலாளராகப் பணியாற்றிய போது அதன் தலைமை இயக்குநராக இருந்த ஹார்வி வைலி என்பவரின் தூண்டுதலின் பேரில் அப்போது புதிதாக விரிவாக்கப்பட்ட தூய உணவு மற்றும் மருந்து சட்ட அமலாக்கப்பிரிவுப் பணிக்கு விண்ணப்பித்தார்.
1906-ல்மேரி தூய உணவு மற்றும் மருந்து சட்ட அமலாக்கப் பிரிவிற்கு தலைவராகப் பதவியேற்ற பின்னர், எப்போதும் குளிராக இருக்கும்படி அம்மோனியா வாயுவைக் கொண்டு இரட்டைச்சுவர் முறையில் ஒரு ரெயில்பெட்டியை உருவாக்கினார். அதில் வைக்கப்பட்ட உணவுப் பொருட்கள் நீண்ட நாட்கள் வரை கெடாமல் இருந்தன. இது முதலாம் உலகப் போரின் போது உணவுப்பொருட்களைக் கெடாமல் எடுத்துச் செல்ல உதவியது. அதுதான் 'உலகின் முதல் குளிர்சாதனப்பெட்டி' என அப்போது யாருக்கும் தெரியவில்லை. மேலும், இக்காலத்தில் தான் மேரி பால் மற்றும் பால் பொருட்கள் பால் பதனிடுவதைக் குறித்த ஆய்வை மேற்கொண்டார்.
# மேரி பென்னிங்டன்

## குளிர்சாதனப் பெட்டிப் பொறியியலாளர்

இதன் பின்னர் மேரி பென்னிங்டன் போக்குவரத்து மற்றும் வீடுகளின் பயன்பாட்டுக்கான குளிர்சாதனப் பெட்டிகளைத் தயாரிக்கும் முயற்சிகளில் ஆர்வமாக ஈடுபட்டார். 1919-ல் அமெரிக்காவின் பால்சா என்ற தனியார் நிறுவனத்தில் குளிர்சாதனப் பெட்டிக்கான மின்காப்பிடல் துறையின் பொறுப்பேற்றார். அப்பணியில் இருந்து 1922-ல் விலகி தானே ஒரு ஆலோசனை மையத்தைத் சொந்தமாகத் தொடங்கினார். 1952-ல் ஓய்வு பெறும் வரை இந்நிறுவனத்தைத் தொடர்ந்து நடத்தினார்.  
1923-ல் வீட்டு உபயோகத்திற்கான குளிர்சாதனப் பெட்டியைக் கண்டறிந்தார். மேலும் அதனைப் பாதுகாப்புடன் பயன்படுத்துவதற்கான அலோசனைகளையும் மக்களுக்கு வழங்கினார். 1920களில் குளிர்சாதனப் பெட்டி தொடர்பான இவரின் பல பணிகளுக்கு தேசிய பனிக்கட்டித் தயாரிப்பு நிறுவனம் ( National Association of Ice Industries (NAII))பல வகையிலும் உதவியது. தனியார் பனிக்கட்டி விற்பனையாளர்களின் உதவியுடன் குளிர்சாதனப்பெட்டிக்குத் தேவையான பனிக்கட்டிகளை வீடு தோறும் விநியோகம் செய்தது. இப்பணி மின் குளிர்சாதனப் பெட்டி கண்டறிந்து பயன்பாட்டிற்கு வரும் வரைத் தொடர்ந்தது. மேலும் NAII உதவியுடன் மேரி குளிர்சாதனப் பெட்டியைப் பாதுகாப்புடன் கையாள அறிவுரைகளை (*The Care of the Child's Food in the Home* 1925), (*Cold is the Absence of Heat* 1927) அச்சிட்டு வழங்கினார்.
# மேரி பென்னிங்டன்

## வெளியீடுகளும் சிறப்பு நிலைகளும்

பென்னிங்டன் பல அறிவியல் மற்றும் மருத்துவ இதழ்களில் ஆய்வுக்கட்டுரைகள் எழுதினார். மேலும், அவர் அமெரிக்க வேதியியல் கழகம், உயிரியல் வேதியியலார் கழகம் போன்ற அமைப்புகளில் உறுப்பினராகச் செயல்பட்டார். பென்னிங்டன் அறிவியல் வளர்ச்சிக்கான அமெரிக்க சங்கத்தில் பங்கேற்றார். அதுபோலவே பிலடெல்பியா நோயியல் கழகத்தின் சிக்மா XI, மற்றும் காப்பா காப்பா காம்மா பெண்டிர் கழகத்திலும் உறுப்பினராக இருந்தார்.
# மேரி பென்னிங்டன்

## பெற்ற பரிசுகள்

அமெரிக்க வேதியியல் கழகம், மேரி எங்கல் பென்னிங்டனுக்கு, பெண்களுக்கென்று ஒதுக்கப்பட்ட மிக உயர்ந்த "கார்வன்-ஓலின் பதக்கம்" வழங்கிச் சிறப்பித்தது. மேலும், "தேசிய பெண்டிர் புகழ்ச் சிறப்புக் கூடம்" மற்றும் "ஆஷ்ரே புகழ்ச் சிறப்புக் கூடம்" ஆகிய தளங்களில் பென்னிங்டனின் பெயர் பொறிக்கப்பட்டதும் குறிப்பிடத்தக்கது.
# மேரி பென்னிங்டன்

## மறைவு

அமெரிக்க குளிர்சாதனப் பொறியாளர் கூட்டமைப்பின் தலைவராகப் பல ஆண்டுகள் பணியாற்றிய இவர்,
1952-ஆம் ஆண்டு டிசம்பர் மாதம் 27-ந் தேதி இறந்தார்.  
- தமிழ்தாமரை வலைதளம்
# பிள்ளைத்தமிழ் நூற்பட்டி

**பிள்ளைத்தமிழ்** நூல்கள் தமிழ் மொழியில் பல்கியுள்ளன. இதுவரைத் தெரிய வந்துள்ள, பிள்ளைத்தமிழ் நூல்களின் விவரங்கள் இங்கு குறிப்பிடப்படுகின்றன. அவைகளை பின்வரும் வகைகளாகப் பிரிக்கலாம். இதுவரை சைன பௌத்த புலவர்கள் பிள்ளைத் தமிழ் நூல்களைப் பாடி இருப்பதாகப் புலப்படவில்லை. கிறித்தவ, இசுலாமியப் பிள்ளைத்தமிழ் இயற்றப்பட்டுள்ளன. பிள்ளைத் தமிழ்க்குரிய இலக்கணங்களாலும், நூற்களாலும் புலவர்கள் தாம் தாம் விரும்பிய தெய்வங்கள், சமயாசாரியர்கள், புலவர் பெருமக்கள், ஆதீனகர்த்தர், அரசர், உபகாரிகள், அவர் அவர்கட்கு உகந்தவர்கள் ஆகியோர் மீது பிள்ளைக் கவிபாடுவர்.
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

- <big>இந்துமதம்</big>
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

### விநாயகர் மீது பாடப்பட்டவை

1. கலைசைச் செங்கழுநீர் விநாயகர் பிள்ளைத்தமிழ் - சிவஞான முனிவர்
1. சென்னை விநாயகர் பிள்ளைத்தமிழ் - கச்சியப்ப முனிவர்
1. தேசிய விநாயகர் பிள்ளைத்தமிழ் - கணபதி ஆச்சாரி
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

### முருகன் மீது பாடப்பட்டவை

1. சேயூர் முருகன் பிள்ளைத் தமிழ் - அந்தகக்கவி வீரராகவ முதலியார்
1. செப்பறைப் பிள்ளைத் தமிழ் - சுப்பிரமணியக் கவிராயர்
1. க்ஷேத்திரக் கோவைப்பிள்ளைத் தமிழ் - காஞ்சிபுரம் சிதம்பர முனிவர்
1. திருப்போரூர் முருகன் பிள்ளைத் தமிழ் - திருப்போரூர் சிதம்பர சுவாமிகள்
1. திருச்செந்தூர்ப் பிள்ளைத் தமிழ் - பகழிக்கூத்தர்(இவர் வைஷ்ணவ மதத்தினர்)
1. திருமலை முருகன் பிள்ளைத் தமிழ் - கவிராசபண்டாரம்
1. திருவிடைக்கழி முருகன் பிள்ளைத் தமிழ் - மகாவித்துவான்மீனாட்சி சுந்தரம் பிள்ளை
1. திருவிரிஞ்சை முருகன் பிள்ளைத் தமிழ் - மார்க்கசகாயர்
1. நல்லூர் சுப்பிரமணியர் பிள்ளைத் தமிழ - அப்புகுட்டி ஐயர்
1. முத்துக் குமாரசாமி பிள்ளைத் தமிழ் - குமரகுருபரர்
1. தணிகைப் பிள்ளைத் தமிழ் - கந்தப்பய்யர்
1. பழனிப் பிள்ளைத் தமிழ் - தண்டாயுத சுவாமி
1. திருத்தணிகைச் சிங்காரவேலர் பிள்ளைத் தமிழ் - வ. சு. செங்கல்வராயப் பிள்ளை
1. திருமயி்லைப் பிள்ளைத் தமிழ் - தாண்டவராயர்
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

### திருமால் மீது பாடப்பட்டவை

1. அழகர் பிள்ளைத் தமிழ் - சாமி கவிகாளருத்திர
1. நவநீத கிருட்டினன் பிள்ளைத் தமிழ் - அண்ணாமலை ரெட்டியார்
1. வேங்கடேசர் பிள்ளைத் தமிழ் - தெய்வநாயகர்
1. வைகுந்தநாதன் பிள்ளைத் தமிழ் - வரதராசப் பிள்ளை
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

### சைவ சமயாசாரியர்கள் மீது பாடப்பட்டவை

1. திருஞானசம்பந்தர் பிள்ளைத் தமிழ் - மாசிலாமணி தேசிகர்
1. திரு சம்பந்தர் பிள்ளைத் தமிழ் - காரைக்குடி சொக்கலிங்க ஐயா
1. திரு ஞானசம்பந்தர் பிள்ளைத் தமிழ் - தணிகைமணி செங்கல்வராயப் பிள்ளை
1. அப்பர் பிள்ளைத் தமிழ் - மு. கோ. இராமன்
1. அப்பர் பிள்ளைத் தமிழ் - காரைக்குடி சொக்கலிங்க ஐயா
1. சுந்தரர் பிள்ளைத் தமிழ் - காரைக்குடி சொக்கலிங்க ஐயா
1. மாணிக்கவாசகர் பிள்ளைத் தமிழ் - காரைக்குடி சொக்கலிங்க ஐயா  
- சைவப் புலவர்மீது பாடப்பட்டது
1. சேக்கிழார் பிள்ளைத் தமிழ் - மகாவித்துவான் மீனாட்சி சுந்தரம் பிள்ளை  
- வீர சைவர்மீது பாடப்பட்டது
1. சிவஞான பாலய்ய சுவாமிகள் பிள்ளைத் தமிழ் - சிவப்பிரகாச சுவாமிகள்  
- ஆதீனகர்த்தர் மீது பாடப்பட்டது
1. திருவாவடுதுறை அம்பலவாண தேசிகர் பிள்ளைத்தமிழ் - மகாவித்துவான் மீனாட்சி சுந்தரம் பிள்ளை
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

### வைணவம் அடியவர் மீது பாடபட்டவை

- நம்மாழ்வார் மீது பாடப்பட்டது.
1. மாறன் பிள்ளைத் தமிழ் - இரத்தினக் கவிராயர்
1. அநுமார் பிள்ளைத் தமிழ் - அருணாசலக் கவிராயர்
# பிள்ளைத்தமிழ் நூற்பட்டி

## ஆண்பால் பிள்ளைத்தமிழ் நூல்கள்

### பிற

- <big>இந்துமதம்</big>
1. குலோத்துங்கன் பிள்ளைத் தமிழ் - ஒட்டக்கூத்தர் (அரசன் மீது பாடப்பட்டது )
1. சிவந்தெழுந்த பல்லவராயன் - பிள்ளைத் தமிழ் (உபகாரி மீது பாடப்பட்டது)
1. காங்கேயன் பிள்ளைத் தமிழ் - அதிச்சதேவன்
1. செங்குந்தர்பிள்ளைத் தமிழ் - ஞானப்பிரகாசர்
1. இராகவர் பிள்ளைத் தமிழ் - குற்றாலக்குழந்தை முதலியார்
1. மறைமலை அடிகளார் பிள்ளைத் தமிழ் - புதுமைக் கவிஞர் அரங்கசாமி
- <big>கிறித்தவம்</big>
1. சாமிநாதன் பிள்ளைத்தமிழ் - சாமிநாதப் பிள்ளை
- <big>இசுலாம்</big>
1. நபிநாயகம் பிள்ளைத் தமிழ் - செய்யது அனபியாசாகிப்
1. றசூல் நாயகம் பிள்ளைத் தமிழ் - மீறான் சாகிப் புலவர்
1. நத்ஹரொலி ஆண்டவர்கள் - பிச்சை இபுராகிம் புலவர் பிள்ளைத் தமிழ்
1. நபிநாயகம் பிள்ளைத் தமிழ் - பீர்முகமதுப் புலவர்
1. முகய்யித்தீன் ஆண்டவர் பிள்ளைத் தமிழ் - ஜாவாது புலவர்
1. முகய்யித்தீன் பிள்ளைத் தமி்ழ் - செய்யிது முகய்தீன் கவிராஜர்
1. நாகூர்ப் பிள்ளைத் தமிழ் - ஷாஹுல் ஹமீதுப் புலவர்
1. நாகூர்ப் பிள்ளைத் தமிழ் - ஆரிபு நாவலர்
1. நாகூர்ப் பிள்ளைத் தமிழ் - பிச்சை இபுராகீம் புலவர்
1. முகய்யித்தீன் ஆண்டவர் காரணப் பிள்ளைத் தமிழ் - அப்துல் காதிறுப் புலவர்
1. செய்குதாவூது வீலியுல்லா பிள்ளைத் தமி்ழ் - சொர்ண கவி நாயினா முகம்மது பாவா புலவர்
1. நபிகள் நாயகம் பிள்ளைத் தமி்ழ் - செய்குமீரான் புலவர்
1. கோட்டாற்றுப் பி்ள்ளைத் தமிழ் - செய்குதம்பிப் பாவலர்
# பிள்ளைத்தமிழ் நூற்பட்டி

## பெண்பால் பிள்ளைத்தமிழ் நூல்கள்

- <big>இந்துமதம்</big>
1. மீனாட்சி அம்மன் பிள்ளைத் தமிழ் - குமரகுருபரர்
1. அமுதாம்பிகை பிள்ளைத் தமிழ் - சிவஞான முனிவர்
1. காஞ்சி காமாட்சி அம்மன் பிள்ளைத் தமிழ் - காஞ்சிபுரம் சிதம்பர முனிவர்
1. சிவயோக நாயகி பிள்ளைத் தமிழ் - ?
1. சிவகாமி அம்மை பிள்ளைத் தமிழ - கிருஷ்ணய்யர்
1. திரிபுரசுந்தரி பிள்ளைத் தமிழ் - முத்துக்குமரன்
1. மங்களாம்பிகை பிள்ளைத் தமிழ் - மகாவித்துவான் மீனாட்சி சுந்தரம் பிள்ளை
1. திருத்தவத்துறைப் பெருந் திருப்பிராட்டியார் பிள்ளைத் தமிழ் - மகாவித்துவான் மீனாட்சி சுந்தரம் பிள்ளை
1. திருப்பெருமணநல்லூர் திருநீற்று அம்மை பிள்ளைத் தமிழ் - மகாவித்துவான் மீனாட்சி சுந்தரம் பிள்ளை
1. அகிலாண்ட நாயகி பிள்ளைத் தமிழ் - மகாவித்துவான் மீனாட்சி சுந்தரம் பிள்ளை
1. திருஉறந்தை காந்திமதி அம்மை பிள்ளைத் தமிழ் - மகாவித்துவான் மீனாட்சி சுந்தரம் பிள்ளை
1. திருவதிகை வீரட்டானப் பெரிய நாயகி பிள்ளைத் தமிழ் - சுப்பிரமணியச் செட்டியார்
1. திருவருணை உண்ணாமுலை அம்மை பிள்ளைத் தமிழ் - சோணாசல பாரதி
1. நீலாயதாட்சி அம்மை பிள்ளைத் தமிழ் - கிருஷ்ணசாமி உபாத்தியாயர்
1. பாகம்பிரியா அம்மை பிள்ளைத் தமிழ் - மகாவித்துவான் மீனாட்சி சுந்தரம் பிள்ளை
1. மங்கையர்க்கரசியார் பிள்ளைத் தமிழ் - நடேசக் கவுண்டர்
1. மங்களேஸ்வரி பிள்ளைத் தமிழ் - ?
1. அளகாபுரி உமை அம்மை பிள்ளைத் தமிழ் - தியாகராயர்
1. அறம் வளர்த்த நாயகி பிள்ளைத் தமிழ் - தொட்டிக்கலை சுப்பிர மணிய முனிவர்
1. கோமதி அம்மை பிள்ளைத் தமிழ் - புளியங்குடிப் பிள்ளை
1. வடிவுடை அம்மன் பிள்ளைத் தமிழ் - வீர வேலாயுத சுவாமி
1. அபயாம்பிகைப் பிள்ளைத் தமிழ் - ?
1. கமலாலய அம்மன் பிள்ளைத் தமிழ் - ?
1. மயிலம்மை பிள்ளைத் தமிழ் - வைத்தியநாத தேசிகர்
1. சௌந்தர்ய நாயகி பிள்ளைத்தமிழ் - வீர சுப்பைய சுவாமிகள்
- <big>இசுலாம்</big>
1. பாத்திமா நாயகி பிள்ளைத் தமிழ் - செய்குமீரான் புலவர்
# இந்து தொன்மவியல்

**இந்து தொன்மவியல்** (*Hindu mythology*) என்பது வேதங்களையும், புராணங்களையும், இதிகாசங்களையும் மற்றும் தர்ம சாத்திரங்களையும் அடிப்படையாக கொண்டதாகும். இது உலகம் தோன்றிய விதம், கடவுள்களின் தோற்றம், காலக்கணக்கீடு, வழிபாட்டு முறை என பலவகையான செய்திகளைக் கொண்டுள்ளது.
# இந்து தொன்மவியல்

## அடிப்படை நூல்கள்

### வேதங்கள்

**வேதம்** என்ற சொல் *வித்* என்ற வடமொழிச் சொல்லை வேராகக் கொண்டது. ரிக், யஜூர், சாம மற்றும் அதர்வன என்ற நான்கு வேதங்கள் சதுர் வேதங்கள் என்று அழைக்கப்பெறுகின்றன. இந்து தொன்மவியல் இந்த நான்கு வேதங்களை அடிப்படையாக கொண்டதாகும்.
# இந்து தொன்மவியல்

## அடிப்படை நூல்கள்

### உபநிடதங்கள்

**உபநிடதங்கள்** (Upanaishads) பண்டைய இந்திய வேதாந்த இலக்கியமாகும். இந்து சமயத்தினரின் ஆதார நூல்களின் கீழ் இது வகைப்படுத்தப்படுகிறது. வேதங்களில் இவை இறுதியாக வந்தவையாகும் எனவே இவை வேதாந்தம் எனவும் கூறப்படுகின்றன.